
NARVA-JÕESUU LINNAVALITSUS

KORRALDUS

Narva-Jõesuu

                                                                  eelnõu       2026 nr 
Härmamäe maa-ala Soldina külas üldplaneeringut muutva detailplaneeringu algatamine ja keskkonnamõju strateegilise hindamise algatamata jätmine
Üldandmed

Narva-Jõesuu Linnavalitsusele on esitatud taotlus Narva-Jõesuu linna Soldina külas asuva Härmamäe maa-ala detailplaneeringu algatamiseks. Esmane taotlus registreeriti Narva-Jõesuu Linnavalitsuse dokumendiregistris 15.05.2026 kirjana nr 26/7-1.2/16.

Narva-Jõesuu Linnavalitsus tagastas 27.05.2026 kirjaga nr 26/7-1.2/16-1 detailplaneeringu algatamise taotluse täiendamiseks. Taotleja esitas 24.07.2026 kirjaga nr 26/7-1.2/16-2 täpsustavaid küsimusi detailplaneeringu algatamise kohta. Narva-Jõesuu Linnavalitsus andis 30.07.2026 kirjaga nr 26/7-1.2/16-3 täiendavaid selgitusi detailplaneeringu algatamise taotluse täiendamise kohta. Täiendatud taotlus registreeriti 04.08.2026 kirjana nr 26/7-1.2/16-4. 05.08.2026 vastuskirjaga nr 26/7-1.2/16-5 pikendati taotluse läbivaatamise tähtaega seoses eeltoimingute teostamisega (KSH eelhinnangu koostamine ja detailplaneeringu finantseerimise lepingu sõlmimine) planeerimisseaduse (edaspidi PlanS) § 128 lg 4 alusel. 

Detailplaneeringu algatamise otsustamisel vaadeldakse taotlust koos kõigi esitatud materjalide ja täiendustega.
Detailplaneeringu arendaja on kinnistu omanik.
Detailplaneeringu eesmärk
Detailplaneeringu eesmärk on Narva-Jõesuu linna Soldina külas asuva Härmamäe kinnistu jagamine kruntideks ning ehitusõiguse määramine väikeelamumaa kruntidele üksik- ja/või paariselamute rajamiseks. Samuti on eesmärk määrata haljastuse, tehnovõrkude ja -rajatiste ning juurdepääsuteede lahendus. Detailplaneeringu eesmärgid võivad planeeringu koostamise käigus täpsustuda.

Detailplaneeringuga lahendatakse peamiselt planeerimisseaduse § 126 lõike 1 punktides 1-9, 11, 12, 17, 21 ja 22 nimetatud ülesanded. Planeeringu koostamise käigus ilmnevate asjaolude tõttu võib lahendatavate ülesannete loetelu täpsustuda või muutuda.
Detailplaneeringu ala
Detailplaneeringu ala hõlmab Härmamäe kinnistut (kinnistu tunnus 85101:003:0021), Andre kinnistut (kinnistu tunnus 85101:003:0487), Härmamäe alajaam kinnistut (kinnistu tunnus 85101:003:0179) ja lähiala, mis on vajalik juurdepääsude tagamiseks 13148 Narva-Arumäe tee T1 (85101:003:0254) ja vajadusel Härmamäe tee (85101:003:1031). Planeeritava ala suurus on u 14,5 ha. Detailplaneeringu ala piiridega on võimalik tutvuda korralduse lisas 1. lähteülesanne. Kavandatav planeeringuala Härmamäe kinnistul oli varem osaliselt hoonestatud. Kinnistul kasvavad üksikud puud. Andre kinnistu maa-ameti kaardirakenduse andmetel on elamumaa 100% ning hoonestatud. Härmamäe alajaama kinnistul on olemas alajaam (Germansbergi alajaam nr.67).
Kehtiva üldplaneeringu muutmine (Vaivara valla üldplaneering, mis on kehtestatud Vaivara Vallavolikogu 26.08.2010 määrusega nr 11)
Narva-Jõesuu linnavalitsus analüüsis laekunud taotlust kehtiva Vaivara valla üldplaneeringu seisukohalt. Kehtiva Vaivara valla üldplaneeringu kohaselt paikneb kinnistu Olgina arengupiirkonnas ning on kinnistu maakasutuse juhtotstarve perspektiivne ärimaa. Esitatud 04.08.2026 eskiislahenduse järgi kavandatakse planeeringualale valdavalt elamumaa kasutus (88% planeeringualast). Sellisel juhul ei ole tegemist üksnes ärimaa juhtotstarbe täpsustamise või kõrvalotstarbe määramisega, vaid sisuliselt kehtivas üldplaneeringus määratud maakasutuse juhtotstarbe ulatusliku muutmisega. Planeerimisseaduse § 74 lõike 5 kohaselt üldplaneering on detailplaneeringu koostamise alus. 
Planeerimisseaduse § 142 lõike 1 punkti 1 kohaselt võib detailplaneering põhjendatud vajaduse korral sisaldada kehtestatud üldplaneeringu põhilahenduse muutmise ettepanekut. Üldplaneeringuga määratud maakasutuse juhtotstarbe ulatuslik muutmine on üldplaneeringu põhilahenduse muutmine.
Detailplaneering on kehtiva üldplaneeringut muutev maakasutuse juhtotstarbe muutmise osas.
Üldplaneeringu põhilahenduse detailplaneeringuga muutmine peab olema põhjendatud nii era kui ka avaliku huvi seisukohalt. 

Erahuvi väljendub detailplaneeringu elluviimise korral majandusliku kasu saamises elamukruntide moodustamisest ja müügist.

Avalik huvi väljendub uute elamukruntide kavandamises Narva linna mõjupiirkonnas, millega luuakse eeldused elamuehituse arenguks, elanike arvu kasvuks ning Narva-Jõesuu linna ruumilise arengu eesmärkide elluviimiseks. Planeeringuga tagatakse maa-ala terviklik planeerimine.
Põhjendused kehtiva üldplaneeringu muutmiseks on järgmised:

Kooskõla linna ruumilise arengu suundadega: Koostamisel olev uus Narva-Jõesuu linna üldplaneering näeb kõnealusele alale ette väikeelamumaa juhtotstarbe. Esitatud detailplaneeringu eskiislahendus sobitub täielikult linna kavandatava pikaajalise ruumilise arengu visiooniga. 

Nõudlus elamumaa järele: Piirkonnas on praktiline vajadus kaasaegse ja kvaliteetse elukeskkonna ning väikeelamute kruntide järele, samas kui vajadus ulatusliku äripinna/ärimaa järele konkreetses asukohas puudub.

Menetluse efektiivsus: Kuna uue üldplaneeringu kehtestamise lõplikku tähtaega ei ole võimalik täpselt prognoosida, on piirkonna õigeaegse ja planeeritud arengu tagamiseks põhjendatud algatada detailplaneering üldplaneeringut muutvana juba praegu.
Vastavus koostamisel olevale uuele üldplaneeringule (vastu võetud Narva-Jõesuu Linnavolikogu 17.12.2025 otsusega nr 11) ja arengudokumentidele
Koostamisel olev uus Narva-Jõesuu linna üldplaneering näeb alale ette väikeelamumaa juhtotstarbe ning krundi miinimumsuuruse 5000 m². 
Detailplaneering vastab koostamisel olevale uuele üldplaneeringule.

Ida-Viru maakonnaplaneeringu 2030+  (kehtestatud Ida-Viru maavanema 28.12.2016 korraldusega nr 1-1/2016/278) kohaselt jääb hajaasustuse alale. Detailplaneeringu ala ei jää rohelisse võrgustikku.

Detailplaneeringud lähialal
Härmamäe maa-ala juures on menetluses Soldina külas Raja, Kurvi ja Härmamäe tee maaüksuste detailplaneering (algatatud 27.08.2024 Narva-Jõesuu Linnavalitsuse korraldusega nr 414).
Härmamäe maa-ala juures on kehtestatud Narva-Jõesuu linnas, Soldina külas asuva Lennuvälja kinnistu ja lähiala detailplaneering.

Kitsendused
Härmamäe maa-alal esinevad järgmised kitsendused:

avalikult kasutatava tee kaitsevöönd (13148 Narva-Arumäe tee T1);

geoloogilise uuringu ala, nimetusega „Lääne- ja Ida-Virumaa ehitusmaavarade üldgeo“;

elektripaigaldise kaitsevöönd: alla 1 kV elektriõhuliin ning 1-20 kV elektriõhuliin (keskpingeliin);

koostamisel olevas uues üldplaneeringus (vastu võetud Narva-Jõesuu Linnavolikogu 17.12.2025 otsusega nr 11) on Härmamäe maa-alale kavandatud tehnovõrk (elektripaigaldis).
Keskkonnamõju strateegilisest hindamisest
PlanS § 142 lg 6 üldplaneeringu põhilahenduse muutmise ettepanekut sisaldava detailplaneeringu koostamisel tuleb anda eelhinnang ja kaaluda keskkonnamõju strateegilist hindamist, lähtudes keskkonnamõju hindamise ja keskkonnajuhtimissüsteemi seaduse § 33 lõigetes 4 ja 5 sätestatud kriteeriumidest ning § 33 lõike 6 kohaste asjaomaste asutuste seisukohtadest.
Detailplaneeringu taotluse alusel on koostatud keskkonnamõju strateegilise hindamise (edaspidi KSH) eelhinnang Narva-Jõesuu Linnavalitsuse poolt, august 2026. KSH eelhinnangu põhjal ei ole keskkonnamõju strateegilise hindamise algatamine detailplaneeringule vajalik, kuna kavandatava tegevuse elluviimisel ei ole ette näha olulisi negatiivseid mõjusid looduskeskkonnale ning inimeste tervisele ja heaolule. 

KeHJS § 33 lg 6 kohaselt keskkonnamõju strateegilise hindamise vajalikkuse üle otsustamisel tuleb enne otsuse tegemist küsida seisukohta kõigilt asjaomastelt asutustelt, edastades neile seisukoha võtmiseks käesoleva paragrahvi nimetatud kriteeriumide alusel tehtud otsuse eelnõu.

Käesoleva korralduse eelnõu ja KSH eelhinnang olid edastatud asjaomastele asutustele (Keskkonnaamet, Maa-ja Ruumiamet, Päästeamet, Politsei-ja Piirivalveamet, Terviseamet, Riigi Kaitseinvesteeringute Keskus, Kaitseministeerium, Transpordiamet, Eesti Geoloogiateenistus). Täiendavalt oli kaasatud Viru Elektrivõrgud OÜ). Asjaomased asutused (…) on nõustunud seisukohaga, et keskkonnamõju strateegilise hindamise algatamine ei ole eeldatavalt vajalik. Käesoleva korralduse lisa 1 lähteülesanne p 8 täiendati ametite poolt esitatud tähelepanekutega. (käesolevat lõiku täiendatakse jooksvalt).
Lähtudes algatatava detailplaneeringu eesmärgist ja teadaolevast informatsioonist, ei ole eeldada olulise ja eeldatavalt olulise keskkonnamõju ilmnemist. 
Menetlus:

Detailplaneeringu koostamisele kohaldatakse üldplaneeringu koostamisele ettenähtud menetlust (PlanS § 142 lg 2). Kui menetluse ajal kehtestatakse uus üldplaneering, võib detailplaneeringu menetlust jätkata uue üldplaneeringu alusel, kui see võimaldab kavandatud lahenduse elluviimist ilma üldplaneeringut muutmata.
Detailplaneeringu koostamisel arvestada järgmist
Detailplaneeringu raames on vajalik hinnata detailplaneeringu elluviimisega kaasnevaid asjakohaseid majanduslikke, kultuurilisi, sotsiaalseid ja looduskeskkonnale avalduvaid mõjusid. Täiendavate uuringute ja analüüside vajadus selgub detailplaneeringu koostamise käigus.
Andre kinnistu (kinnistu tunnus 85101:003:0487) juurdepääsu tagamine.

Planeeringulahendus, eelkõige teede, kergliikluse, sademevee ja tehnovõrkude lahendus, tuleb koordineerida menetluses oleva Soldina külas Raja, Kurvi ja Härmamäe tee maaüksuste detailplaneeringuga ning kehtestatud Lennuvälja kinnistu ja lähiala detailplaneeringuga. Enne detailplaneeringu põhilahenduse kooskõlastamisele esitamist tuleb koostada Härmamäe ning Raja, Kurvi ja Härmamäe tee maaüksuste detailplaneeringute ühine koordinaatne tee-, kergliiklus-, sademevee- ja tehnovõrkude skeem, milles määratakse ühenduspunktid, teekoridorid ja ristlõiked, kõrguslahendus, juurdepääsud, liikluskoormus ning rajatiste etapiviisilise väljaehitamise vastutus.

Õiguslikud alused

Kohaliku omavalitsuse korralduse seaduse (KOKS) § 6 lõike 1 alusel on omavalitsusüksuse üheks ülesannetest  korraldada linnas ruumilist planeerimist.

PlanS  § 124 lõike 2 kohaselt detailplaneeringu eesmärk on eelkõige üldplaneeringu elluviimine ja planeeringualale ruumilise terviklahenduse loomine. Detailplaneering on lähiaastate ehitustegevuse alus.

PlanS § 125 lg 2 detailplaneeringu koostamine on nõutav üldplaneeringuga määratud detailplaneeringu koostamise kohustusega alal või juhul.

PlanS § 142 lg 2 kohaselt  üldplaneeringu põhilahenduse muutmise ettepanekut sisaldava detailplaneeringu koostamisele kohaldatakse üldplaneeringu koostamisele ettenähtud menetlust. Koostööle ja kaasamisele kohaldatakse detailplaneeringu koostamisele ettenähtud nõudeid.
PlanS § 128 lõike 1 kohaselt algatab detailplaneeringu kohaliku omavalitsuse üksus. Narva-Jõesuu Linnavolikogu 27.05.2020 määruse nr 88 § 2 kohaselt on planeerimisseaduses kohalikule omavalitsusele või kohaliku omavalitsuse üksusele antud ja volikogu ainupädevusse mitte kuuluvate ülesannete täitmine delegeeritud Narva-Jõesuu Linnavalitsusele. Seetõttu otsustab ka üldplaneeringu põhilahenduse muutmise ettepanekut sisaldava detailplaneeringu algatamise või algatamata jätmise Narva-Jõesuu Linnavalitsus. Narva-Jõesuu linna praktikas on üldplaneeringut muutva detailplaneeringu algatamise otsustanud Narva-Jõesuu Linnavolikogu, selleks et volikogu oleks menetlusse kaasatud võimalikult varases etapis ning saaks oma seisukoha kujundada ja väljendada juba menetluse algfaasis. See aitab vältida olukorda, kus linnavalitsus menetleb üldplaneeringut muutvat detailplaneeringut, mille algatamist või hilisemat kehtestamist volikogu ei toeta. PlanS § 139 lõike 1 kohaselt kehtestab PlanS § 130 lõikes 2 nimetatud juhul detailplaneeringu kohaliku omavalitsuse volikogu. Käesoleval juhul vastab esitatud detailplaneeringu eskiislahendus Narva-Jõesuu Linnavolikogu poolt vastuvõetud uue üldplaneeringu lahendusele ning uue üldplaneeringu kehtestamisel muutub detailplaneering kehtiva üldplaneeringuga kooskõlas olevaks.

KeHJS § 35 lg 5 p 5 alusel peab keskkonnamõju strateegilise hindamise algatamise või algatamata jätmise otsus sisalda ma keskkonnamõju strateegilise hindamise algatamise või algatamata jätmise põhjendust.
Narva-Jõesuu Linnavolikogu 27.05.2020 määruse nr 88 “Ehitusseadustikus, planeerimisseaduses ning ehitusseadustiku ja planeerimisseaduse rakendamise seaduses sätestatud ülesannete delegeerimine Narva-Jõesuu Linnavalitsusele“ § 2 kohaselt planeerimisseaduses sätestatud kohalikule omavalitsusele või kohaliku omavalitsuse üksusele antud ja volikogu ainupädevusse mitte kuuluvate ülesannete täitmine delegeeritakse Narva-Jõesuu Linnavalitsusele.

Lähtudes ülaltoodust ning võttes aluseks planeerimisseaduse § 125 lg 2, § 128 lg 1, § 142 lg 1 p 1, lg 2 ja lg 6, keskkonnamõju hindamise ja keskkonnajuhtimissüsteemi seaduse § 33 lg 2 p 3 ja § 35 lg 5, kohaliku omavalitsuse korralduse seaduse § 30 lg 1 p 4 ning Narva-Jõesuu Linnavolikogu 27.05.2020 määruse nr 88 § 2
annab Narva-Jõesuu Linnavalitsus 
k o r r a l d u s e:
1. Algatada Soldina külas asuva Härmamäe maa-ala detailplaneering ning selle koostamine üldplaneeringut muutva detailplaneeringuna.
2. Kinnitada detailplaneeringu lähteseisukohad vastavalt lisale 1 lähteülesanne.
3. Jätta detailplaneeringule keskkonnamõju strateegiline hindamine algatamata, lähtudes KSH eelhinnangust (lisa 2) ning asjaomaste asutuste seisukohtadest.
4. Kinnitada KSH eelhinnang  vastavalt lisale 2 KSH eelhinnang
5. Teavitada korraldusest avalikkust vastavalt planeerimisseaduse nõuetele.
6. Detailplaneeringu koostamise algataja ja koostamise korraldaja on Narva-Jõesuu Linnavalitsus, kontakt: Narva-Jõesuu linna, Narva-Jõesuu linn J. Poska tn 26, info@narva-joesuu.ee. Detailplaneeringu kehtestaja on Narva-Jõesuu Linnavolikogu. Detailplaneeringu koostaja on pädev planeerija.
7. Võimaldada korraldusega tutvuda Narva-Jõesuu Linnavalitsuses lahtioleku aegadel aadressil Narva-Jõesuu linna, Narva-Jõesuu linn J. Poska tn 26, II korrus ja linna koduleheküljel.
8. Korraldus jõustub teatavakstegemisest.
9. Detailplaneeringu algatamine ja detailplaneeringu keskkonnamõju strateegilise hindamise algatamata jätmine on menetlustoimingud. Menetlustoimingud on vaidlustatavad koos haldusaktiga, milleks on planeeringu kehtestamine või kehtestamata jätmise otsus.

